b'\n_START_ARTICLE_\nThe Duplo!\n_START_PARAGRAPH_\nThe Duplo! on vuonna 1996 perustettu helsinkil\xc3\xa4inen rockyhtye. Alun perin garage rock -juurista ponnistaneen orkesterin my\xc3\xb6hempi tuotanto on ollut paikoitellen kokeilevaa ja erilaisia elektronisia soittimia sek\xc3\xa4 konemusiikin keinoja hy\xc3\xb6dynt\xc3\xa4v\xc3\xa4\xc3\xa4, unohtamatta kuitenkaan alkuper\xc3\xa4isi\xc3\xa4 rockvaikutteita._NEWLINE_The Duplon perustajaj\xc3\xa4senist\xc3\xa4 Aleksi Pahkala ja Lasse Joutsenkunnas soittavat orkesterissa yh\xc3\xa4. Alkuper\xc3\xa4isess\xc3\xa4 kokoonpanossa rumpuja soitti mediapersoona Wallu Valpio. Yhtye on julkaissut kaksi albumia, We Love Duplo! (Stupido Records, 1999) ja Rainbow (Stupido Records, 2002)._NEWLINE_Vuonna 2016 yhtye palasi alkuper\xc3\xa4iseen kokoonpanoonsa ja julkisi uuden singlen.'